Ayen i d-yennulfan d amaynut, iban-d diɣen seg tama n uneggal imi ur yetteɛraḍ ara ad yeḍfer tamuɣli n tmetti, ur yettḥezzib ara i wazalen-ines imi yezga yessenqad-itt.Yezga yettawi-d ɣef wayen yellan megdul (tayri, tasertit, tamagit, atg) di tmetti taqbaylit neɣ tazzayrit. Dɣa asentel i d-yettuɣalen ugar n wiyaḍ d asentel n tmagit. Llan diɣen yisental niḍen am tayri, asenqed n tsertit, asenqed n tmetti, lɣerba d rrebrab (sin-agi yineggura ur ṭṭuqten ara deg wungal).